Public procurement notice: Contract Award Notice
Published: 2025-09-18
Buyer: Sund & Bælt Holding A/S
Country: DK
Region: DK011
Contract type: Services
Procedure: Open procedure
CPV classification: 72000000 | 72200000 | 72223000: Information technology requirements review services | 72224000: Project management consultancy services | 72224100: Systems implementation planning services
Estimated value: 10000000 DKK
Award criteria: price, quality

Technical requirements: Sund & Bælt anvender Maximo Application Suite (MAS) som Enterprise Asset Management system. Sund & Bælts aktiviteter omfatter konstruktion, drift & vedligeholdelse af nogle af verdens største broer og tunneler, herunder Storebæltsforbindelsen, Øresundsforbindelsen og den kommende Femern Bælt-forbindelse. Derudover ejer Sund & Bælt fire færgehavne nord og syd for Storebæltsforbindelsen, og Sund & Bælt sikrer, at de vedligeholdes og drives. Havne er Odden, Ebeltoft, Spodsbjerg og Tårs havne. 

Leverandøren skal varetage drift, opgradering, udvikling, vedligeholdelse og service af Sund & Bælts vedligeholdssystem MAXIMO samt tilknyttede integrationer, som nærmere beskrevet i Bilag 1. Herudover skal leverandøren yde sparring med Kunden ift. muligheder, analyser og ibrugtagning af ny funktionalitet og/eller optimeringer i forretningsgange; herunder også give input til business cases og støtte op om sikring af beskrevne gevinster.

Kunden har igangsat initiativer til at opnå en højere grad af tilstandsbaseret vedligeholdelse, og arbejder kontinuerligt med at afdække muligheder og ibrugtage nye moduler i MAS. Dertil udvider Kunden sin portefølje af infrastrukturanlæg, hvor endnu større fokus ligger på digitale tvillinger og digitalisering af analoge arbejdsgange, som også skal kunne udnyttes og understøttes af MAS. 

MAXIMO afvikles i Azure Cloud på en Red Hat OpenShift Container Platform jf. design anvist af IBM. 

Løsningen er baseret på MAXIMO standardfunktionalitet med tilpasninger samt integrationer til GIS-system, rapporteringssystem, økonomisystem m.fl. Hertil benyttelse af modulerne Manage, Mobile, Spatial og forventeligt også 3D/BIM, Monitor og Defect Management i nær fremtid. 

Rammeaftalen er ikke-eksklusiv, og Kunden er således berettiget - men ikke forpligtet - til at anvende leverandøren. Leverandøren er forpligtet til at levere de i Rammeaftalen omfattede ydelser. Kunden forpligter sig ikke til at aftage nogen bestemt mængde af de ydelser, der omfattes af Rammeaftalen.
Der er tale om drift, vedligehold og udvikling af et IT-system. Sund & Bælt forventer, at opgaverne kan varetages fra Leverandørens kontor, men møder i København eller anden lokation i Danmark kan forekomme efter anmodning fra Sund & Bælt.
I henhold til lov om Klagenævnet for Udbud (lov nr. 492 af 12. maj 2010 med senere ændringer), skal klage indgives til Klagenævnet for Udbud inden følgende klagefrister: 
Klage over udbud, jf. lovens § 7, stk. 2, skal være indgivet til Klagenævnet for Udbud inden 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og ud-budslovens § 171, stk. 4. 

Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1. 

Klagenævnet for Udbuds e-mailadresse er klfu@naevneneshus.dk. 

Klagenævnet for Udbuds klagevejledning kan findes på https://naevneneshus.dk/start-din-klage/klagenaevnet-for-udbud/vejledning/.
Kunden har mulighed for, senest 3 måneder før udløbet af Rammeaftalen, skriftligt at kræve denne forlænget med en periode af 1 år på uændrede vilkår. Rammeaftalen kan således samlet set maksimalt få en længde på 4 år regnet fra Rammeaftalens ikrafttræden.


Winner: Femern Bælt A/S
Number of bids: 0